ย่อยข่าวกองทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

เกาหลี 9 เดือน AYF 1.6%
บริษัทหลักทรัพย์จัดการกองทุน (บลจ.) อยุธยา หรือ AYF เปิดขายกองทุนเปิดกรุงศรีพันธบัตรเกาหลี 9M8 ระหว่างวันที่ 2329 มี.ค. โดยเน้นลงทุนตราสารหนี้ภาครัฐของประเทศเกาหลีใต้ ระยะเวลาลงทุน 9 เดือน มีนโยบายป้องกันความเสี่ยงอัตราแลกเปลี่ยนทั้งหมด และคาดว่าผลตอบแทนจากการลงทุนหลังหักค่าใช้จ่ายของกองทุนประมาณ 1.6% ต่อปี
ขณะที่ บริษัทหลักทรัพย์ (บล.) ฟิลลิป (ประเทศไทย) รายงานแนวโน้มดอกเบี้ยตราสารหนี้เกาหลีใต้ปรับขึ้นเล็กน้อย กองทุน 9 เดือน อยู่ที่ 1.61.65%
กอง CTARAF ยังไหว
น.ส.ยุพาวดี ตู้จินดา ผู้ช่วยกรรมการผู้จัดการ บลจ.กสิกรไทย กล่าวถึงแนวโน้มการลงทุนในกองทุนรวมสิทธิการเช่าโรงแรมและรีสอร์ตในเครือเซ็นทารา (CTARAF) ว่า โรงแรมเซ็นทารา แกรนด์ บีช รีสอร์ท สมุย ยังมีผลประกอบการที่ดี ทั้งอัตราการเข้าพักและอัตรารายได้ต่อห้องพักต่อวันอยู่ในระดับที่น่าพึงพอใจและสามารถแข่งขันกับคู่แข่งได้